[{"text_idx": "#000005", "text": "La jaro 2020 estis malfacila por multaj homoj tra la mondo kaj ni volas festi la Zamenhofan Tagon kun speciala g\u0302ojo kaj optimismo."}, {"text_idx": "#000007", "text": "Per nia video, ni volas doni al la mondo mesag\u0302on de espero, en Esperanto!"}, {"text_idx": "#000008", "text": "Kion vi esperas, por vi, por aliaj homoj, kaj por la mondo? Faru videon kaj rakontu al ni!"}, {"text_idx": "#000009", "text": "Krom tio, se vi volas, vi povas ankau\u0306 rakonti pri kie vi trovig\u0302as, kiel vi pasigas la tempon kaj kiel vi festos la Zamenhofan tagon."}, {"text_idx": "#000010", "text": "La filmetoj kiujn vi sendos estos kunmetitaj en granda video kiun ni publikigos okaze de la Zamenhofa Tago. Ni disvastigos g\u0302in en c\u0302iuj niaj sociaj retejoj, por ke g\u0302i atingu kiel eble plej multe da homoj, kaj g\u0302i estos projekciita en Esperanto-kluboj kaj dum Esperanto-arang\u0302oj tra la mondo."}, {"text_idx": "#000011", "text": "1- Registru filmeton en Esperanto kun via mesag\u0302o \u201cMi esperas...\u201d. La video estu horizontala kaj dau\u0306ru maksimume 30 sekundojn. 2- Transskribu kion vi diris kaj traduku g\u0302in al via nacia lingvo/via denaska lingvo. (ni uzos tion por fari subtekstojn)3- Sendu al ni la materialon pere de c\u0302i tiu formularo."}, {"text_idx": "#000012", "text": "Se por iu kialo vi ne sukcesas sendi vian videon tiel, skribu al au\u0306 en Telegram al @arielpalmer Kiam ni ricevos vian filmeton, ni sendos al vi konfirmon. Se vi ne ricevas konfirmmesag\u0302on ene de kelkaj tagoj, kontaktu nin denove!"}, {"text_idx": "#000013", "text": "Limdato por sendi viajn videojn estas la 5-a de decembro 2020."}, {"text_idx": "#000014", "text": "Se vi povas, faru la filmeton en 1080p au\u0306 720p-kvalito (HD). Purigu la lenson de la pos\u0302telefono/kamerao antau\u0306 komenci la filmadon kaj atentu, ke via voc\u0302o estu bone au\u0306debla. La video estu horizontala. Se via pos\u0302telefono/kamerao registras malpli bonkvalite, tio tute ne gravas, faru kaj sendu la filmeton c\u0302iuokaze! Ni volas vian kontribuon je c\u0302iu ajn kvalito!"}]